CELEX: 32021R2169
Language: fi
Date: 2021-12-02 00:00:00
Title: Komission täytäntöönpanoasetus (EU) 2021/2169, annettu 2 päivänä joulukuuta 2021, tiettyjen Euroopan parlamentin ja neuvoston asetuksen (EU) N:o 510/2014 soveltamisalaan kuuluvien maataloustuotteiden jalostuksessa tuotettujen Norjan alkuperätuotteiden tuontia Euroopan unioniin koskevan tariffikiintiön avaamisesta vuodeksi 2022

8.12.2021   
               
               
                  FI
               
               
                  Euroopan unionin virallinen lehti
               
               
                  L 438/43
               
            
         KOMISSION TÄYTÄNTÖÖNPANOASETUS (EU) 2021/2169,
         annettu 2 päivänä joulukuuta 2021,
         tiettyjen Euroopan parlamentin ja neuvoston asetuksen (EU) N:o 510/2014 soveltamisalaan kuuluvien maataloustuotteiden jalostuksessa tuotettujen Norjan alkuperätuotteiden tuontia Euroopan unioniin koskevan tariffikiintiön avaamisesta vuodeksi 2022
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (1) ja erityisesti sen 16 artiklan 1 kohdan a alakohdan,
         ottaa huomioon Euroopan talousyhteisön ja Norjan kuningaskunnan välillä tehdyn kahdenvälisen vapaakauppasopimuksen pöytäkirjaa N:o 2 koskevan Euroopan yhteisön ja Norjan kuningaskunnan välisen sopimuksen tekemisestä kirjeenvaihtona 25 päivänä lokakuuta 2004 tehdyn neuvoston päätöksen 2004/859/EY (2) ja erityisesti sen 3 artiklan,
         sekä katsoo seuraavaa:
         
                     (1)
                  
                  
                     Euroopan talousyhteisön ja Norjan kuningaskunnan välillä 14 päivänä toukokuuta 1973 tehdyn sopimuksen (3), jäljempänä ’Euroopan talousyhteisön ja Norjan kuningaskunnan välillä tehty kahdenvälinen vapaakauppasopimus’, pöytäkirjassa N:o 2 ja Euroopan talousalueesta tehdyn sopimuksen (4), jäljempänä ’ETA-sopimus’, pöytäkirjassa 3, sellaisena kuin se on muutettuna jalostetuista ja muista maataloustuotteista tehtyjen ETA-sopimuksen pöytäkirjojen 2 ja 3 muuttamisesta 23 päivänä marraskuuta 2001 tehdyllä ETA:n sekakomitean päätöksellä N:o 140/2001 (5), määritetään tiettyjä maataloustuotteita ja jalostettuja maataloustuotteita koskeva unionin ja Norjan kuningaskunnan välinen kauppajärjestelmä.
                  
               
                     (2)
                  
                  
                     ETA-sopimuksen pöytäkirjassa 3 määrätään, että CN-koodiin 2202 10 00 kuuluvasta lisättyä sokeria tai muuta makeutusainetta sisältävästä vedestä ja maustetusta vedestä sekä CN-koodiin 2202 90 10 kuuluvista nimikkeiden 0401–0404 tuotteita tai niistä saatuja rasvoja sisältämättömistä muista alkoholittomista juomista ei kanneta tullia.
                  
               
                     (3)
                  
                  
                     CN-koodi 2202 90 on 1 päivästä tammikuuta 2017 alkaen korvattu CN-koodeilla 2202 91 00 ja 2202 99. Sen vuoksi tällä asetuksella olisi katettava tuotteet, jotka luokitellaan CN-koodeihin 2202 10 00, ex 2202 91 00 ja ex 2202 99.
                  
               
                     (4)
                  
                  
                     Euroopan talousyhteisön ja Norjan kuningaskunnan välillä tehdyn kahdenvälisen vapaakauppasopimuksen pöytäkirjaa N:o 2 koskevalla Euroopan yhteisön ja Norjan kuningaskunnan välisellä kirjeenvaihtona tehdyllä sopimuksella (6), jäljempänä ’kirjeenvaihtona tehty sopimus’, keskeytettiin väliaikaisesti pöytäkirjan N:o 2 nojalla sovellettava tullittomuusjärjestelmä CN-koodeihin 2202 10 00 (vesi, myös kivennäisvesi ja hiilihapotettu vesi, lisättyä sokeria tai muuta makeutusainetta sisältävä tai maustettu) ja ex 2202 90 10 (muut alkoholittomat juomat, jotka sisältävät sokeria), jotka on korvattu CN-koodeilla 2202 10 00, ex 2202 91 00 ja ex 2202 99, luokiteltujen tavaroiden osalta. Kirjeenvaihtona tehdyn sopimuksen mukaisesti kyseisten Norjan alkuperätavaroiden tuonti on tullitonta ainoastaan tullittomassa kiintiössä. Tullittoman kiintiön ylittävistä tuontimääristä kannetaan tulli.
                  
               
                     (5)
                  
                  
                     Kirjeenvaihtona tehdyssä sopimuksessa määrätään lisäksi, että jos tariffikiintiö ei ole täyttynyt tietyn vuoden lokakuun 31 päivään mennessä, kyseisille tuotteille myönnetään rajoittamaton tulliton pääsy unioniin seuraavan vuoden tammikuun 1 päivän ja joulukuun 31 päivän väliseksi ajaksi.
                  
               
                     (6)
                  
                  
                     Komission täytäntöönpanoasetuksella (EU) 2019/2154 (7) avattu kyseisten tuotteiden vuoden 2020 vuotuinen kiintiö ei ollut täyttynyt 31 päivään lokakuuta 2020 mennessä. Näin ollen komission täytäntöönpanoasetuksessa (EU) 2020/2122 (8) säädettiin, että kirjeenvaihtona tehdyllä sopimuksella vahvistettu tullijärjestelmä ei koske tuontia unioniin 1 päivän tammikuuta ja 31 päivän joulukuuta 2021 välisenä aikana, eli kyseisille tuotteille myönnettiin rajoittamaton tulliton pääsy unioniin.
                  
               
                     (7)
                  
                  
                     Kirjeenvaihtona tehdyssä sopimuksessa edellytetään, että kyseisille vesille ja juomille avataan jälleen tulliton kiintiö vuodeksi 2022. Vuotuinen kiintiö avattiin edellisen kerran kyseisille tuotteille vuodeksi 2020 täytäntöönpanoasetuksella (EU) 2019/2154. Koska vuodeksi 2021 ei avattu vuotuista kiintiötä, vuoden 2022 kiintiömäärän olisi oltava sama kuin vuoden 2020 kiintiömäärän.
                  
               
                     (8)
                  
                  
                     Tässä asetuksessa säädetyt toimenpiteet ovat liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Avataan liitteessä vahvistettu tulliton tariffikiintiö kyseisessä liitteessä luetelluille Norjan alkuperätuotteille siinä vahvistettujen edellytysten mukaisesti 1 päivästä tammikuuta31 päivään joulukuuta 2022.
            
            
               2.   Tämän asetuksen liitteessä lueteltuihin tuotteisiin sovelletaan Euroopan talousyhteisön ja Norjan kuningaskunnan välillä tehdyn kahdenvälisen vapaakauppasopimuksen pöytäkirjassa N:o 3 määrättyjä alkuperäsääntöjä.
            
            
               3.   Liitteessä vahvistetun kiintiön ylittävistä tuontimääristä kannetaan etuustulli, joka on 0,047 euroa litralta.
            
         
         
            2 artikla
            Komissio hallinnoi 1 artiklan 1 kohdassa tarkoitettua tullitonta tariffikiintiötä komission täytäntöönpanoasetuksen (EU) 2015/2447 (9) 49–54 artiklan mukaisesti.
         
         
            3 artikla
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä joulukuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 150, 20.5.2014, s. 1.
         
            (2)  EUVL L 370, 17.12.2004, s. 70.
         
            (3)  EYVL L 171, 27.6.1973, s. 2.
         
            (4)  EYVL L 1, 3.1.1994, s. 3.
         
            (5)  EYVL L 22, 24.1.2002, s. 34.
         
            (6)  EUVL L 370, 17.12.2004, s. 72.
         
            (7)  Komission täytäntöönpanoasetus (EU) 2019/2154, annettu 16 päivänä joulukuuta 2019, tiettyjen Euroopan parlamentin ja neuvoston asetuksen (EU) N:o 510/2014 soveltamisalaan kuuluvien maataloustuotteiden jalostuksessa tuotettujen Norjan alkuperätuotteiden tuontia Euroopan unioniin koskevan tariffikiintiön avaamisesta vuodeksi 2020 (EUVL L 327, 17.12.2019, s. 66).
         
            (8)  Komission täytäntöönpanoasetus (EU) 2020/2122, annettu 16 päivänä joulukuuta 2020, rajoittamattoman tullittoman pääsyn myöntämisestä unioniin vuodeksi 2021 tietyille Euroopan parlamentin ja neuvoston asetuksen (EU) N:o 510/2014 soveltamisalaan kuuluvien maataloustuotteiden jalostuksessa tuotetuille Norjan alkuperätavaroille (EUVL L 426, 17.12.2020, s. 32).
         
            (9)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EVVK L 343, 29.12.2015, s. 558).
      
      
         
            LIITE
            Norjan alkuperätavarat, joille myönnetään rajoittamaton tulliton pääsy unioniin 1 päivän tammikuuta ja 31 päivän joulukuuta 2022 väliseksi ajaksi
            
                        Järjestysnumero
                     
                     
                        CN-koodi
                     
                     
                        Taric-koodi
                     
                     
                        Tavaran kuvaus
                     
                     
                         
                     
                     
                        Kiintiömäärä
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    —
                                 
                                 
                                    vesi, myös kivennäisvesi ja hiilihapotettu vesi, lisättyä sokeria tai muuta makeutusainetta sisältävä tai maustettu
                                 
                              
                     
                         
                     
                     
                        23,029 miljoonaa litraa
                     
                  
                        ex 2202 91 00 
                     
                     
                        10
                     
                     
                        
                                    —
                                 
                                 
                                    alkoholiton olut, jossa on sokeria
                                 
                              
                     
                         
                     
                  
                        ex 2202 99 11 
                     
                     
                        11
                        19
                     
                     
                        
                                    —
                                 
                                 
                                    soijapohjaiset juomat, joiden proteiinipitoisuus on vähintään 2,8 painoprosenttia ja jotka sisältävät sokeria (sakkaroosia tai inverttisokeria)
                                 
                              
                     
                        nimikkeiden 0401 –0404  tuotteita tai niistä saatuja rasvoja sisältämättömät
                     
                  
                        ex 2202 99 15 
                     
                     
                        11
                        19
                     
                     
                        
                                    —
                                 
                                 
                                    soijapohjaiset juomat, joiden proteiinipitoisuus on alle 2,8 painoprosenttia; yhteisen tullitariffin 8 ryhmän pähkinöihin, 10 ryhmän viljoihin tai 12 ryhmän siemeniin pohjautuvat juomat, jotka sisältävät sokeria (sakkaroosia tai inverttisokeria)
                                 
                              
                  
                        ex 2202 99 19 
                     
                     
                        11
                        19
                     
                     
                        
                                    —
                                 
                                 
                                    muut alkoholittomat juomat, jotka sisältävät sokeria (sakkaroosia tai inverttisokeria)